ముంబై : వంటనూనెల తయారీ రంగంలోని రుచి సోయా దేశీయ ఎఫ్ఎంసిజి బ్రాండ్గా ఎదుగుతున్న పతంజలి ఆయుర్వేద్తో భాగస్వామ్య ఒప్పందం కుదుర్చుకుంది. ఈ ఒప్పందం కింద పతంజలి ఆయుర్వేద్ కోసం ఆ సంస్థ నిర్దేశించిన ప్రమాణాలతో వంట నూనెలు తయారుచేసి ప్యాక్ చేసి రుచి సోయా అందిస్తుంది. వంట నూనెల క్రషింగ్, రిఫైనింగ్, ప్యాకేజింగ్ సామర్థ్యాలను పూర్తి స్థాయిలో వినియోగంలోకి తెచ్చేందుకు గల అవకాశాల కోసం తాము అన్వేషిస్తున్నామని, పతంజలి ఆయుర్వేద్తో తమ భాగస్వామ్యం ఉభయతారకమైనదని రుచి సోయా ఇండస్ర్టీస్ మేనేజింగ్ డైరెక్టర్ దినేష్ సహారా అన్నారు. ఈ ఒప్పందం వల్ల తమ వద్ద గల మిగులు సామర్థ్యాలు వినియోగంలోకి రావడంతో పాటు పతంజలి సంస్థ భారతీయ మార్కెట్కు నాణ్యమైన రిఫైన్డ్ వంటనూనెలు అందించగలుగుతుందని ఆయన తెలిపారు. ప్రస్తుతం భారతలో రుచి సోయాకు 13 తయారీ యూనిట్లున్నాయి. వాటి ఉమ్మడి సామర్థ్యం 33 లక్షల టన్నులు. రాజస్థాన్లోని తమ బరాన్ ప్లాంటులో పతంజలి సంస్థ కోసం సన్ఫ్లవర్, సోయా, ఆముదం నూనెలు తయారుచేస్తామని, తదుపరి దశలో ఇతర యూనిట్లలో కూడా వాటిని ఆ సంస్థ కోసం తయారుచేస్తామని కంపెనీ చీఫ్ ఆపరేటింగ్ ఆఫీసర్ సతేంద్ర అగర్వాల్ చెప్పారు.
mumbai : vantanuunela tayaarii rangamlooni ruchi soya desheeya efmcisi brandga edugutunna patanjali aayurvedto bhagaswamya oppandam kudurchukundi. ee oppandam kinda patanjali ayurwed kosam aa samstha nirdesinchina pramaanaalatoe vanta noonelu tayaaruchesi pyak chesi ruchi soya andistundi. vanta noonela crushing, refining, packaging saamarthyaalanu puurti sthaayilo viniyogamloki tecchenduku gala avakaasaala kosam taamu anveshistunnamani, patanjali aayurvedto tama bhagaswamyam ubhayataarakamainadani ruchi soya indusrties managing director dinesh sahara annaru. ee oppandam valla tama vadda gala migulu saamarthyaalu viniyogamloki raavadamtho paatu patanjali samstha bhaarateeya marketku naanhyamaina refined vantanuunelu andinchagalugutundani aayana telipaaru. prastutam bhaaratalo ruchi soyaku 13 tayaarii unitlunnayi. vaati ummadi saamarthyam 33 lakshala tannulu. raajasthaanloni tama baran plaantulo patanjali samstha kosam sanflavar, soya, aamudam noonelu tayaaruchestaamani, tadupari dasalo itara unitlalo kuudaa vaatini aa samstha kosam tayaaruchestaamani company cheef operating afficer satendra agarwal cheppaaru.